CELEX: 32017R0555
Language: sl
Date: 2017-03-24 00:00:00
Title: Izvedbena uredba Komisije (EU) 2017/555 z dne 24. marca 2017 o spremembi Izvedbene uredbe (EU) št. 540/2011 glede podaljšanja obdobij odobritve za več aktivnih snovi, navedenih v delu B Priloge k Izvedbeni uredbi (EU) št. 686/2012 (program obnove AIR IV) (Besedilo velja za EGP. )

25.3.2017   
            
            
               SL
            
            
               Uradni list Evropske unije
            
            
               L 80/1
            
         IZVEDBENA UREDBA KOMISIJE (EU) 2017/555
   z dne 24. marca 2017
   o spremembi Izvedbene uredbe (EU) št. 540/2011 glede podaljšanja obdobij odobritve za več aktivnih snovi, navedenih v delu B Priloge k Izvedbeni uredbi (EU) št. 686/2012 (program obnove AIR IV)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 in člena 78(2) Uredbe,
   ob upoštevanju naslednjega:
   
               (1)
            
            
               Del A Priloge k Izvedbeni uredbi Komisije (EU) št. 540/2011 (2) določa aktivne snovi, ki se štejejo za odobrene v skladu z Uredbo (ES) št. 1107/2009.
            
         
               (2)
            
            
               Vloge za obnovitev odobritve aktivnih snovi, vključenih v to uredbo, so bile predložene v skladu z Izvedbeno uredbo Komisije (EU) št. 844/2012 (3). Vendar lahko odobritev navedenih snovi poteče zaradi razlogov, na katere vlagatelj nima vpliva, preden je sprejeta odločitev o obnovitvi njihove odobritve. Zato je treba podaljšati njihova obdobja odobritve v skladu s členom 17 Uredbe (ES) št. 1107/2009.
            
         
               (3)
            
            
               Ob upoštevanju časa in virov, ki so potrebni za dokončanje ocene vlog za obnovitev odobritev za tako veliko število aktivnih snovi, ki jim bo odobritev potekla med letoma 2019 in 2021, je bil z Izvedbenim sklepom Komisije C(2016) 6104 (4) oblikovan delovni program, ki združuje podobne aktivne snovi ter določa prednostne naloge na podlagi skrbi za varovanje zdravja ljudi in živali ali okolja, kot je določeno v členu 18 Uredbe (ES) št. 1107/2009.
            
         
               (4)
            
            
               Snovem, za katere se meni, da so snovi z majhnim tveganjem, bi bilo treba dati prednost v skladu z Izvedbenim sklepom Komisije C(2016) 6104. Odobritev navedenih snovi bi bilo zato treba podaljšati za čim krajše obdobje. Ob upoštevanju razdelitve odgovornosti in nalog med državami članicami poročevalkami in soporočevalkami ter razpoložljivih virov, potrebnih za ocenjevanje in odločanje, bi moralo navedeno obdobje trajati eno leto za aktivne snovi parafinsko olje/(št. CAS 64742-46-7), parafinsko olje/(št. CAS 72623-86-0), parafinsko olje/(št. CAS 8042-47-5), parafinsko olje/(št. CAS 97862-82-3) in žveplo.
            
         
               (5)
            
            
               Za aktivne snovi, ki ne spadajo v prednostne kategorije v Izvedbenem sklepu C(2016) 6104, bi bilo treba obdobje odobritve podaljšati za dve ali tri leta, ob upoštevanju sedanjega datuma poteka veljavnosti, dejstva, da se v skladu s členom 6(3) Izvedbene uredbe (EU) št. 844/2012 dopolnilna dokumentacija za aktivno snov predloži najpozneje 30 mesecev pred iztekom odobritve, nujnosti zagotovitve uravnotežene razdelitve odgovornosti in nalog med državami članicami poročevalkami in soporočevalkami ter razpoložljivih virov, potrebnih za ocenjevanje in odločanje. Zato je primerno podaljšati obdobja odobritve za 2-fenilfenol (vključno s solmi, kot je natrijeva sol), klormekvat, dimetaklor, etofenproks, penkonazol, propakvizafop, tetrakonazol, trialat in zeta-cipermetrin za dve leti ter podaljšati obdobja odobritve za aktivne snovi bensulfuron, natrijev 5-nitrogvajakolat, natrijev o-nitrofenolat, natrijev p-nitrofenolat in tebufenpirad za tri leta.
            
         
               (6)
            
            
               Komisija je prejela vlogo za obnovitev odobritve za aktivno snov kvizalofop-P (varianta kvizalofop-P-etil) in ločeno vlogo za obnovitev odobritve za aktivno snov kvizalofop-P (varianta kvizalofop-P-tefuril). Glede na to in glede na različne profile tveganja za kvizalofop-P-etil in kvizalofop-P-tefuril ju je primerno obravnavati kot dve različni aktivni snovi za namene postopka obnovitve odobritve. Varianta kvizalofop-P-etil ne spada v prednostne kategorije v Izvedbenem sklepu C(2016) 6104. Zato je ob upoštevanju razlogov iz uvodne izjave 5 ustrezno podaljšati njeno obdobje odobritve za dve leti.
            
         
               (7)
            
            
               Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih dopolnilna dokumentacija v skladu z Izvedbeno uredbo (EU) št. 844/2012 ni bila predložena najpozneje 30 mesecev pred ustreznim datumom poteka veljavnosti iz Priloge k tej uredbi, Komisija določi kot datum poteka veljavnosti isti datum kot pred to uredbo ali prvi možni datum po tem.
            
         
               (8)
            
            
               Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih Komisija sprejme uredbo, ki določa, da se odobritev aktivne snovi iz Priloge k tej uredbi ne obnovi, ker merila za odobritev niso izpolnjena, Komisija določi isti datum poteka veljavnosti kot pred to uredbo ali na datum začetka veljavnosti Uredbe, ki določa, da se odobritev aktivne snovi ne obnovi, odvisno od tega, kateri datum je poznejši. V zvezi s primeri, v katerih Komisija sprejme uredbo o obnovitvi odobritve aktivne snovi iz Priloge k tej uredbi, bo Komisija poskusila določiti, kot je ustrezno v danih okoliščinah, najzgodnejši možni datum začetka uporabe.
            
         
               (9)
            
            
               Izvedbeno uredbo (EU) št. 540/2011 bi bilo zato treba ustrezno spremeniti.
            
         
               (10)
            
            
               Glede na to, da odobritve nekaterih snovi potečejo 31. oktobra 2019 in da bi morali vlagatelji predložiti dopolnilno dokumentacijo 30 mesecev pred iztekom odobritve, bi morala ta uredba začeti veljati čim prej.
            
         
               (11)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. marca 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  UL L 153, 11.6.2011, str. 1.
   
      (3)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
   
      (4)  Izvedbeni sklep Komisije z dne 28. septembra 2016 o oblikovanju delovnega programa za oceno vlog za obnovitev odobritev aktivnih snovi, ki jim bo odobritev potekla v letih 2019, 2020 in 2021, v skladu z Uredbo (ES) št. 1107/2009 Evropskega parlamenta in Sveta (UL C 357, 29.9.2016, str. 9).
   
      PRILOGA
      Del A Priloge k Izvedbeni uredbi (EU) št. 540/2011 se spremeni:
      
                  (1)
               
               
                  v šestem stolpcu vrstice 271 se za bensulfuron datum veljavnosti registracije nadomesti z „31. oktober 2022“;
               
            
                  (2)
               
               
                  v šestem stolpcu vrstice 272 se za natrijev 5-nitrogvajakolat datum veljavnosti registracije nadomesti z „31. oktober 2022“;
               
            
                  (3)
               
               
                  v šestem stolpcu vrstice 273 se za natrijev o-nitrofenolat datum veljavnosti registracije nadomesti z „31. oktober 2022“;
               
            
                  (4)
               
               
                  v šestem stolpcu vrstice 274 se za natrijev p-nitrofenolat datum veljavnosti registracije nadomesti z „31. oktober 2022“;
               
            
                  (5)
               
               
                  v šestem stolpcu vrstice 275 se za tebufenpirad datum veljavnosti registracije nadomesti z „31. oktober 2022“;
               
            
                  (6)
               
               
                  v šestem stolpcu vrstice 276 se za klormekvat datum veljavnosti registracije nadomesti z „30. november 2021“;
               
            
                  (7)
               
               
                  v šestem stolpcu vrstice 278 se za propakvizafop datum veljavnosti registracije nadomesti z „30. november 2021“;
               
            
                  (8)
               
               
                  v šestem stolpcu vrstice 281 se za zeta-cipermetrin datum veljavnosti registracije nadomesti z „30. november 2021“;
               
            
                  (9)
               
               
                  v šestem stolpcu vrstice 284 se za dimetaklor datum veljavnosti registracije nadomesti z „31. december 2021“;
               
            
                  (10)
               
               
                  v šestem stolpcu vrstice 285 se za etofenproks datum veljavnosti registracije nadomesti z „31. december 2021“;
               
            
                  (11)
               
               
                  v šestem stolpcu vrstice 287 se za penkonazol datum veljavnosti registracije nadomesti z „31. december 2021“;
               
            
                  (12)
               
               
                  v šestem stolpcu vrstice 288 se za trialat datum veljavnosti registracije nadomesti z „31. december 2021“;
               
            
                  (13)
               
               
                  v šestem stolpcu vrstice 292 se za žveplo datum veljavnosti registracije nadomesti z „31. december 2020“;
               
            
                  (14)
               
               
                  v šestem stolpcu vrstice 293 se za tetrakonazol datum veljavnosti registracije nadomesti z „31. december 2021“;
               
            
                  (15)
               
               
                  v šestem stolpcu vrstice 294 se za parafinska olja datum veljavnosti registracije nadomesti z „31. december 2020“;
               
            
                  (16)
               
               
                  v šestem stolpcu vrstice 295 se za parafinsko olje datum veljavnosti registracije nadomesti z „31. december 2020“;
               
            
                  (17)
               
               
                  v šestem stolpcu vrstice 299 se za 2-fenilfenol (vključno s solmi, kot je natrijeva sol) datum veljavnosti registracije nadomesti z „31. december 2021“;
               
            
                  (18)
               
               
                  točka 279 se nadomesti z naslednjim:
                  
                              „279
                           
                           
                              kvizalofop-P
                           
                           
                               
                           
                           
                               
                           
                        
                              kvizalofop-P-tefuril
                              št. CAS 119738-06-6
                              št. CIPAC 641.226
                           
                           
                              (RS)-Tetrahydrofurfuryl (R)-2-[4-(6-chloroquinoxalin-2-yloxy)phenoxy]propionate
                           
                           
                              ≥ 795 g/kg
                           
                           
                              1. december 2009
                           
                           
                              30. november 2019
                           
                           
                              DEL A
                              Registrira se lahko samo kot herbicid.
                              DEL B
                              Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve poročila o pregledu kvizalofopa-P in zlasti dodatka I in II h končni različici poročila, ki jo je Stalni odbor za prehranjevalno verigo in zdravje živali pripravil 23. januarja 2009.
                              V tej celoviti oceni morajo biti države članice zlasti pozorne na:
                              
                                          —
                                       
                                       
                                          specifikacijo tehničnega materiala v tržni proizvodnji, ki mora biti potrjena z ustreznimi analitskimi podatki. Testni material, uporabljen v dokumentaciji o toksičnosti, je treba primerjati in preveriti glede na specifikacije tehničnega materiala,
                                       
                                    
                                          —
                                       
                                       
                                          varnost izvajalcev in delavcev ter zagotoviti, da je v pogojih uporabe predpisana uporaba ustrezne osebne zaščitne opreme,
                                       
                                    
                                          —
                                       
                                       
                                          zaščito neciljnih rastlin in zagotoviti, da pogoji za registracijo po potrebi vključujejo ukrepe za zmanjšanje tveganja, kot so varnostni pasovi.
                                       
                                    Pogoji za registracijo po potrebi vključujejo ukrepe za zmanjšanje tveganja.
                              Zadevne države članice zagotovijo, da prijavitelj Komisiji predloži dodatne informacije o tveganju za neciljne členonožce.
                              Zadevne države članice zagotovijo, da prijavitelj Komisiji predloži take informacije do 30. novembra 2011.“
                           
                        
                              kvizalofop-P-etil
                              št. CAS 100646-51-3
                              št. CIPAC 641.202
                           
                           
                              ethyl (R)-2-[4-(6-chloroquinoxalin-2-yloxy)phenoxy] propionate
                           
                           
                              ≥ 950 g/kg
                           
                           
                              1. december 2009
                           
                           
                              30. november 2021